କଳାହାଣ୍ଡି ୧୬|୯ଃ କଳାହାଣ୍ଡି ଜିଲ୍ଲା ଦୁଲୁକିବନ୍ଧ ଛକରେ ମର୍ମନ୍ତୁଦ ସଡକ ଦୁର୍ଘଟଣା । ଅଜଣା ଗାଡି ଧକ୍କାରେ ୨ ବାଇକ୍ ଆରୋହୀଙ୍କର ମୃତ୍ୟୁ ହୋଇଛି । ଗତକାଲି ବିଳମ୍ବିତ ରାତିରେ ଏହି ଦୁର୍ଘଟଣା ଘଟିଛି । ମୃତକ ଦୁଇ ଜଣ ହେବଲେ ବିଜମରା ଗାଁର ପଦ୍ମନାଭ ରଣା ଓ ବଡକୁଟୁରୁ ଗାଁର ସୌରଭ ପଣ୍ଡା। ଘଟଣାସ୍ଥଳରେ ପଦ୍ମନାଭ ରଣାଙ୍କ ମୃତ୍ୟୁ ହୋଇଥିବାବେଳେ ସୌରଭ ପଣ୍ଡାଙ୍କର ଜୁନାଗଡ ଚିକିତ୍ସାଳୟରେ ମୃତ୍ୟୁ ହୋଇଛି । ଦୁର୍ଘଟଣାକୁ ନେଇ ସ୍ଥାନୀୟ ଅଞ୍ଚଳରେ ଉତ୍ତେଜନା ପ୍ରକାଶ ପାଇଛି ।
